Nõukogu eesistuja nimetab isiku(d), kes on volitatud Euroopa Liidu nimel hoiule andma lepingu artikliga 5 ettenähtud heakskiitmiskirja, nagu täpsustatud protokolli artiklites 3 ja 5, et väljendada liidu nõusolekut end protokolliga siduda.

(1)Liit on liige Maailma Kaubandusorganisatsioonis (WTO), mis algatas 2001. aasta novembris kaubandusläbirääkimiste Doha vooru, mida tuntakse Doha arengukava nime all. Kalandustoetusi käsitlevatel WTO läbirääkimistel tehti ülesandeks saavutada ÜRO kestliku arengu eesmärk 14.6.

Käesolev nõukogu otsuse ettepanek esitatakse kooskõlas ELi toimimise lepingu artikli 218 lõikega 6, millega nähakse ette, et nõukogu võtab vastu otsuse, millega antakse luba lepingu sõlmimiseks. See on ainus olemasolev õiguslik vahend käesolevas ettepanekus väljendatud eesmärgi saavutamiseks.

Lepingu sõlmimise ettepanek ei lähe kaugemale sellest, mis on vajalik, et saavutada eesmärk võtta Euroopa Liidu nimel Maailma Kaubandusorganisatsiooni asutamislepingu (Marrakechi leping) raames täiendavaid kohustusi.

Läbirääkimised toimusid tihedas koostöös kaubanduspoliitika komiteega (teenused ja investeeringud), nagu on sätestatud artikli 218 lõikes 3. Läbirääkimiste ametlik lõpetamine nõukogu poolt on üks artikli 218 lõike 6 kohaseid vajalikke samme, et anda läbirääkimiste tulemusele õiguslik toime.

Kalandustoetuste leping jõustub nende WTO liikmete suhtes, kes on selle heaks kiitnud, kui kaks kolmandikku WTO liikmetest on selle heaks kiitnud. Käesoleva komisjoni ettepaneku (nõukogu otsuse kohta) eesmärk on sõlmida ametlikult leping kooskõlas Euroopa Liidu toimimise lepingu (ELi toimimise leping) artikli 218 lõikega 6, et liit saaks teatada WTO-le oma nõusolekust.

WTO liikmed võtsid samuti kohustuse jätkata läbirääkimisi dokumentides WT/MIN(21)/W/5 ja WT/MIN(22)/W/20 esitatud lahendamata küsimuste teemal, et esitada WTO 13. ministrite konverentsile soovitusi täiendavate sätete kohta, millega saavutataks laiaulatuslik kokkulepe kalandustoetuste kohta, sealhulgas eeskirjad, mis käsitlevad teatavaid kalandustoetusi, mis soodustavad liigset püügivõimsust ja ülepüüki, tunnistades, et arenguriikidest liikmete ja vähim arenenud riikidest liikmete asjakohane ja tõhus eri- ja diferentseeritud kohtlemine peaks olema nende läbirääkimiste lahutamatu osa.

Leping on oluline samm tagamaks, et kalandustoetuste põhieesmärk oleks jätkusuutlikkus ning välditaks kahju tegemist ookeanidele ja kalavarudele, mis on kogu maailma rannikukogukondadele hädavajalikud. Enneolematult üksmeelselt olid kõik WTO liikmed nõus kehtestama olulised piirangud jätkusuutmatu kalapüügi toetamisele, eelkõige:

ÜRO kestliku arengu eesmärk 14.6 on ära keelata teatavad kalandustoetused, mis soodustavad liigset püügivõimsust ja ülepüüki ning kaotada toetused, mis soodustavad ebaseaduslikku, teatamata ja reguleerimata kalapüüki, ning hoiduda uute samalaadsete toetuste kehtestamisest, tunnistades, et arenguriikide ja vähim arenenud riikide asjakohane ja tõhus eri- ja diferentseeritud kohtlemine peaks moodustama kalandustoetusete teemal Maailma Kaubandusorganisatsioonis peetavate läbirääkimiste lahutamatu osa.

EUROOPA KOMISJON Brüssel,9.11.2022 COM(2022) 582 final LISA järgmise dokumendi juurde: Ettepanek: Nõukogu otsus Maailma Kaubandusorganisatsiooni asutamist käsitleva Marrakechi lepingu muutmise protokolli Euroopa Liidu nimel sõlmimise kohta







LIIDE WT/MIN(22)/33

WT/L/1144

22. juuni 2022 Ministrite konverents

Kaheteistkümnes istungjärk

Genf, 12.–15. juuni 2022 KALANDUSTOETUSTE LEPING MINISTRITE 17. JUUNI 2022. AASTA OTSUS Ministrite konverents, võttes arvesse Maailma Kaubandusorganisatsiooni asutamist käsitleva Marrakechi lepingu (edaspidi „WTO leping“) IX artikli lõiget 1, tuletades meelde 2017. aastal Buenos Aireses toimunud WTO 11. ministrite konverentsil liikmetele antud volitusi, et järgmisel ministrite konverentsil tuleks vastu võtta kokkulepe laiaulatuslike ja tõhusate eeskirjade kohta, millega keelatakse teatavad kalandustoetused, mis soodustavad liigset püügivõimsust ja ülepüüki, ning kaotatakse toetused, mis aitavad kaasa ebaseaduslikule, teatamata ja reguleerimata kalapüügile, tunnistades, et nende läbirääkimiste lahutamatuks osaks peaks olema arenguriikidest liikmete ja vähim arenenud riikidest liikmete asjakohane ja tõhus eri- ja diferentseeritud kohtlemine, on teinud järgmise otsuse: 1.Käesolevale otsusele lisatud WTO lepingu muutmise protokoll on vastu võetud ja esitatakse liikmetele heakskiitmiseks. 2.Käesolev protokoll avatakse liikmetele heakskiitmiseks. 3.Käesolev protokoll jõustub vastavalt WTO lepingu artikli X lõikele 3. 4.Piiramata kalandustoetuste lepingu artikli 9 lõiget 9.4 jätkab eeskirjadega tegelev läbirääkimisrühm läbirääkimisi dokumentides WT/MIN(21)/W/5 ja WT/MIN(22)/W/20 esitatud lahendamata küsimuste üle, et esitada WTO 13. ministrite konverentsile soovitusi täiendavate sätete kohta, et saavutada laiaulatuslik kalandustoetuste kokkulepe, sealhulgas täiendavate eeskirjadega teatavat liiki kalandustoetuste kohta, mis soodustavad liigset püügivõimsust ja ülepüüki, tunnistades, et arenguriikidest liikmete ja vähim arenenud riikidest liikmete asjakohane ja tõhus eri- ja diferentseeritud kohtlemine peaks olema nende läbirääkimiste lahutamatu osa.



Liide MAAILMA KAUBANDUSORGANISATSIOONI ASUTAMIST KÄSITLEVA MARRAKECHI LEPINGU MUUTMISE PROTOKOLL kalandustoetuste leping Maailma Kaubandusorganisatsiooni liikmed, võttes arvesse ministrite konverentsi otsust dokumendis WT/MIN(22)/33 – WT/L/1144, mis võeti vastu vastavalt Maailma Kaubandusorganisatsiooni lepingu (edaspidi „WTO leping“) artikli X lõikele 1, lepivad käesolevaga kokku järgmises:

1.Protokolli jõustumisel punkti 4 alusel muudetakse WTO lepingu lisa 1 A, lisades subsiidiumide ja tasakaalustusmeetmete lepingu järele käesoleva protokolli lisas esitatud kalandustoetuste lepingu. 2.Käesoleva protokolli ühegi sätte suhtes ei või teha reservatsioone. 3.Käesolev protokoll avatakse liikmetele heakskiitmiseks. 4.Käesolev protokoll jõustub vastavalt WTO lepingu artikli X lõikele 3. 5.Käesolev protokoll antakse hoiule Maailma Kaubandusorganisatsiooni peadirektorile, kes viivitamata edastab igale liikmele selle kinnitatud koopia ja teatise iga heakskiitmise kohta vastavalt punktile 3. 6.Käesolev protokoll registreeritakse ÜRO põhikirja artikli 102 kohaselt. Koostatud Genfis kahe tuhande kahekümne teise aasta seitsmeteistkümnendal juunil ühes eksemplaris inglise, prantsuse ja hispaania keeles, millest iga tekst on autentne. Lisa KALANDUSTOETUSTE LEPING Artikkel 1. Kohaldamisala Käesolevat lepingut kohaldatakse subsiidiumide ja tasakaalustusmeetmete lepingu artikli 1 lõike 1.1 tähenduses subsiidiumide suhtes, mis on lepingu artikli 2 tähenduses eripärased, ja mida antakse looduslikule merekalapüügile ja kalapüügiga seotud tegevusele merel., , Artikkel 2. Mõisted Käesolevas lepingus kasutatakse järgmisi mõisteid: (a)„kala“ – mere elusressursside kõik liigid, töödeldud või töötlemata; (b)„kalapüük“ – kalade otsimine, ligimeelitamine, asukoha kindlaksmääramine, püüdmine, loomuse võtmine või kogumine või tegevus, mille tulemusena võib õigustatult eeldada kalade ligimeelitamist, asukoha kindlaksmääramist, püüdmist, loomuse võtmist või kogumist; (c)„kalapüügiga seotud tegevus“ – igasugune kalapüüki toetav või ettevalmistav tegevus, sh lossimine, pakendamine, töötlemine, eelnevalt sadamas lossimata kala ümberlaadimine või transport, samuti meeskonna, kütuse, püügivahendite ja muude varude täiendamine merel; (d)„laev“ – laev, paat või muud liiki alus, mida kasutatakse või kavatsetakse kasutada kalapüügiks või sellega seotud tegevuseks või millel on vastav varustus; (e)„käitaja“ – laeva omanik või isik, kes vastutab laeva eest või juhib või kontrollib laeva.



Artikkel 3. Toetused, mis soodustavad

ebaseaduslikku, teatamata ja reguleerimata kalapüüki 3.1Ükski liige ei anna ega säilita toetust laevale või käitajale, kes tegeleb ebaseadusliku, teatamata ja reguleerimata kalapüügiga või kalapüügiga seotud tegevusega, mis toetab ebaseaduslikku, teatamata ja reguleerimata kalapüüki.

3.2Artikli 3 lõike 3.1 kohaldamisel käsitatakse laeva või käitajat ebaseadusliku, teatamata ja reguleerimata kalapüügiga tegelevana, kui selle kohta on teinud kinnitava otsuse üks järgmistest,: (a)rannikuliige tema jurisdiktsiooni alla kuuluvates piirkondades toimuva tegevuse puhul või (b)lipuriigiliige tema lipu all sõitvate laevade tegevuse puhul või (c)asjaomane piirkondlik kalandusorganisatsioon või -leping (RFMO/A) selle pädevusse kuuluvates piirkondades ja selle pädevusse kuuluvate liikide kohta kooskõlas RFMO/A eeskirjade ja menetlustega ning asjakohase rahvusvahelise õigusega, sealhulgas õigeaegse teavitamise ja asjakohase teabe esitamise kaudu. 3.3(a)Artikli 3 lõike 3.2 kohane kinnitav otsus viitab liikme lõplikule järeldusele ja/või RFMO/A lõplikule nimekirjale selle kohta, et laev või käitaja on tegelenud ebaseadusliku, teatamata ja reguleerimata kalapüügiga. (b)Artikli 3 lõike 3.2 punkti a kohaldamisel kohaldatakse artikli 3 lõike 3.1 kohast keeldu, kui rannikuliikme otsus põhineb asjakohasel faktilisel teabel ning rannikuliige on lipuriigiliikmele ja, kui see on teada, subsideerivale liikmele esitanud järgmise: (i)asjakohaste kanalite kaudu õigeaegse teate sellest, et laev või käitaja on ajutiselt edasise uurimise ajaks kinni peetud ebaseaduslikus, teatamata ja reguleerimata kalapüügis osalemise tõttu või et rannikuliige on algatanud ebaseadusliku, teatamata ja reguleerimata kalapüügi uurimise, sealhulgas viited asjakohasele faktilisele teabele, kohaldatavatele õigus- ja haldusnormidele, haldusmenetlustele või muudele asjakohastele meetmetele; (ii)võimaluse vahetada enne otsuse tegemist asjakohast teavet, et sellist teavet saaks lõplikus otsuses arvesse võtta. Rannikuliikmel on õigus määrata kindlaks sellise teabevahetuse viis ja ajavahemik; ning (iii)teate lõpliku otsuse ja kohaldatud sanktsioonide, sealhulgas vajaduse korral nende kestuse kohta. Rannikuliige teatab artikli 9 lõikes 9.1 sätestatud komiteele (käesolevas lepingus „komitee“) kinnitavast otsusest. 3.4Toetust andev liige võtab artikli 3 lõikes 3.1 sätestatud keelu kohaldamisaja kindlaksmääramisel arvesse laeva või käitaja poolt toime pandud ebaseadusliku, teatamata ja reguleerimata kalapüügi laadi, raskust ja korduvust. Artikli 3 lõikes 3.1 sätestatud keeldu kohaldatakse vähemalt seni, kuni kehtib keelu aluseks olevast otsusest tulenev sanktsioon, või vähemalt seni, kuni laev või käitaja on RFMO/A nimekirjas, olenevalt sellest, kumb periood on pikem. 3.5Toetust andev liige teavitab komiteed artikli 3 lõike 3.1 kohaselt võetud meetmetest vastavalt artikli 8 lõikele 8.3. 3.6Kui sadamariigiliige teatab toetust andvale liikmele, et tal on alust arvata, et tema sadamas asuv laev on tegelenud ebaseadusliku, teatamata ja reguleerimata kalapüügiga, võtab toetust andev liige saadud teavet nõuetekohaselt arvesse ning võtab toetuste suhtes meetmeid, mida ta peab asjakohaseks. 3.7Iga liige kehtestab õigus- ja haldusnormid, millega tagatakse, et artikli 3 lõikes 3.1 osutatud toetusi, sealhulgas käesoleva lepingu jõustumise ajal kehtivaid toetusi, ei anta ega säilitata. 3.8Kahe aasta jooksul pärast käesoleva lepingu jõustumist on arenguriikidest liikmete, sealhulgas vähim arenenud riikidest liikmete poolt kuni majandusvööndini ja majandusvööndis antud või säilitatud subsiidiumid vabastatud käesoleva lepingu artikli 3 lõike 3.1 ja artikli 10 kohastest meetmetest. Artikkel 4. Toetused seoses ülepüütud kalavarudega 4.1Ükski liige ei anna ega säilita toetusi ülepüütud kalavaru püügiks või sellega seotud tegevuseks. 4.2Käesoleva artikli kohaldamisel on kalavaru ülepüütud, kui rannikuliige, kelle jurisdiktsiooni all kalapüük toimub, või RFMO/A on tunnistanud liigi ülepüütuks tema pädevusse kuuluvates piirkondades ja tema pädevusse kuuluvate liikide puhul, tuginedes parimatele kättesaadavatele teaduslikele tõenditele. 4.3Olenemata artikli 4 lõikest 4.1 võib liige anda või säilitada artikli 4 lõikes 4.1 osutatud toetusi, kui selliseid toetusi või muid meetmeid rakendatakse varude taastamiseks bioloogiliselt jätkusuutlikule tasemele. 4.4Kahe aasta jooksul pärast käesoleva lepingu jõustumist on arenguriikidest liikmete, sealhulgas vähim arenenud riikidest liikmete poolt kuni majandusvööndini ja majandusvööndis antud või säilitatud toetused vabastatud käesoleva lepingu artikli 4 lõike 4.1 ja artikli 10 kohastest meetmetest.

Artikkel 5. MUUD toetused 5.1Ükski liige ei anna ega säilita toetusi kalapüügiks või kalapüügiga seotud tegevuseks väljaspool rannikuliikme või rannikuäärse mitteliikme jurisdiktsiooni ja väljaspool asjaomase RFMO/A pädevust. 5.2Kui liige annab toetusi laevadele, mis ei sõida tema riigi lipu all, peab ta olema eriti ettevaatlik ja hoolikas. 5.3Liige peab olema eriti ettevaatlik ja hoolikas, kui ta annab toetusi kalapüügiks või kalapüügiga seotud tegevuseks seoses kalavarudega, mille staatus ei ole teada. Artikkel 6. Erisätted vähim arenenud riikidest liikmetele Liige suhtub vaoshoitult küsimustesse, mis on seotud vähim arenenud riigist liikmega, ning võtab lahenduste kaalumisel arvesse asjaomase vähim arenenud riigist liikme konkreetset olukorda. Artikkel 7. Tehniline abi ja suutlikkuse suurendamine Käesoleva lepingu kohaste põhimõtete rakendamiseks antakse arengumaadest liikmetele, sealhulgas vähim arenenud riikidest liikmetele, sihtotstarbelist tehnilist abi ja abi suutlikkuse suurendamiseks. Selle abi andmiseks luuakse koostöös asjaomaste rahvusvaheliste organisatsioonidega, nagu ÜRO Toidu- ja Põllumajandusorganisatsioon (FAO) ja Rahvusvaheline Põllumajandusfond, WTO vabatahtlik rahastamismehhanism. WTO liikmete osamaksed mehhanismi on eranditult vabatahtlikud ja nende puhul ei kasutata tavapäraseid eelarvevahendeid. Artikkel 8. Teavitamine ja läbipaistvus 8.1Ilma et see piiraks subsiidiumide ja tasakaalustusmeetmete lepingu artikli 25 kohaldamist ning selleks, et parandada ja tõhustada kalandustoetustest teatamist ning võimaldada tõhusamat järelevalvet kalandustoetustega seotud kohustuste täitmise üle, teeb iga liige järgmist: (a)esitab kalandustoetuste kohta subsiidiumide ja tasakaalustusmeetmete lepingu artikli 25 kohase regulaarse teavitamise käigus järgmise teabe,: sellise kalandustegevuse liik, mille jaoks toetust antakse; (b)esitab võimaluse korral kalandustoetuste kohta WTO subsiidiumide ja tasakaalustusmeetmete lepingu12,13 artikli 25 kohase regulaarse teavitamise käigus järgmise teabe: (i)kalavarude seisund püügipiirkonnas, mille jaoks toetust antakse (nt ülepüütud, maksimaalselt säästvalt püütud või alapüütud), ja kasutatud võrdlusväärtused ning kas selliseid kalavarusid jagatakse mõne teise liikmega või kas neid majandab RFMO/A; (ii)asjaomase kalavaru suhtes kehtivad kaitse- ja majandamismeetmed; (iii)püügivõimsus püügipiirkonnas, mille jaoks toetus on ette nähtud; (iv)toetust saava(te) kalalaeva(de) nimi ja identifitseerimisnumber ning (v)püügiandmed liikide või liikide rühmade kaupa püügipiirkonnas, mille jaoks toetust antakse. 8.2Iga liige esitab komiteele igal aastal kirjalikult nimekirja laevadest ja käitajatest, kelle puhul ta on teinud kinnitava otsuse, et nad tegelevad ebaseadusliku, teatamata ja reguleerimata kalapüügiga. 8.3Iga liige teavitab komiteed ühe aasta jooksul pärast käesoleva lepingu jõustumist meetmetest, mis on olemas või võetud, et tagada käesoleva lepingu rakendamine ja haldamine, sealhulgas meetmetest, mis on võetud artiklites 3, 4 ja 5 sätestatud keeldude rakendamiseks. Iga liige teavitab komiteed viivitamata ka kõigist selliste meetmete hilisematest muudatustest ning uutest meetmetest, mis on võetud artiklis 3 sätestatud keeldude rakendamiseks. 8.4Iga liige esitab ühe aasta jooksul pärast käesoleva lepingu jõustumist komiteele oma kalanduskorra kirjelduse koos viidetega käesoleva lepingu jaoks olulistele õigus- ja haldusnormidele ning teavitab komiteed viivitamata kõigist hilisematest muudatustest. Liige võib selle kohustuse täitmiseks esitada komiteele ajakohastatud elektroonilise lingi liikme veebilehele või muule asjakohasele ametlikule veebilehele, kus see teave on esitatud.

8.5Liige võib nõuda teavitavalt liikmelt lisateavet käesoleva artikli alusel esitatud teadete ja teabe kohta. Teavitav liige vastab taotlusele võimalikult kiiresti kirjalikult ja põhjalikult. Kui liige leiab, et käesoleva artikli kohast teadet või teavet ei ole esitatud, võib liige juhtida kõnealuse teise liikme või komitee tähelepanu sellele. 8.6Liikmed teatavad komiteele pärast käesoleva lepingu jõustumist kirjalikult igast piirkondlikust RFMO/Ast, mille osalised nad on. Kõnealune teade koosneb vähemalt järgmisest: õigusakti tekst, millega luuakse RFMO/A, tema pädevusse kuuluv piirkond ja liigid, teave majandatavate kalavarude seisundi kohta, selle kaitse- ja majandamismeetmete kirjeldus, eeskirjad ja menetlused, mille põhjal tehakse ebaseadusliku, teatamata ja reguleerimata kalapüügi otsused ning ajakohastatud nimekiri laevade ja/või käitajate kohta, kelle puhul on kindlaks tehtud, et nad on tegelenud ebaseadusliku, teatamata ja reguleerimata kalapüügiga. Selle teate võib esitada liige üksi või mitu liiget koos. Igast muudatustest selles teabes teatatakse viivitamata komiteele. Komitee sekretariaat peab nimekirja RFMO/Adest, millest on käesoleva artikli kohaselt teatatud. 8.7Liikmed tunnistavad, et meetmest teatamine ei piira a) liikme õiguslikku seisundit GATT 1994, subsiidiumide ja tasakaalustusmeetmete lepingu või käesoleva lepingu alusel, b) meetme mõju subsiidiumide ja tasakaalustusmeetmete lepingu alusel ega c) meetme enda laadi. 8.8Ükski käesoleva artikli säte ei nõua konfidentsiaalse teabe esitamist. Artikkel 9. Institutsiooniline korraldus 9.1Käesolevaga luuakse kalandustoetuste komitee, mis koosneb iga liikme esindajatest. Komitee valib endale esimehe ja tuleb kokku vähemalt kaks korda aastas ning muidu vastavalt käesoleva lepingu asjakohastes sätetes ette nähtule, juhul kui mõni liige seda taotleb. Komitee täidab käesoleva lepinguga või liikmete poolt talle antud kohustusi ning annab liikmetele võimaluse pidada konsultatsioone mis tahes küsimuses, mis puudutab käesoleva lepingu toimimist või selle eesmärkide edendamist. Komitee sekretariaadina tegutseb WTO sekretariaat. 9.2Komitee vaatab artiklite 3 ja 8 ning käesoleva artikli kohaselt esitatud teabe läbi vähemalt iga kahe aasta järel. 9.3Komitee vaatab igal aastal läbi käesoleva lepingu rakendamise ja toimimise, võttes arvesse selle eesmärke. Igal aastal teavitab komitee kaubavahetuse nõukogu nende läbivaatustega hõlmatud aja jooksul toimunud sündmustest. 9.4Hiljemalt viis aastat pärast käesoleva lepingu jõustumist ja seejärel iga kolme aasta tagant vaatab komitee läbi käesoleva lepingu toimimise, et teha kindlaks, kas käesoleva lepingu toimimise parandamiseks on vaja seda muuta, võttes arvesse lepingu eesmärke. Vajaduse korral võib komitee esitada kaubavahetuse nõukogule ettepanekuid parandada käesoleva lepingu teksti, arvestades muu hulgas selle rakendamisel saadud kogemusi. 9.5Komitee hoiab tihedat sidet ÜRO Toidu- ja Põllumajandusorganisatsiooni (FAO) ja teiste asjaomaste rahvusvaheliste organisatsioonidega kalavarude majandamise valdkonnas, sealhulgas asjaomaste RFMO/Adega. Artikkel 10. Vaidluste lahendamine 10.1Käesoleva lepingu alusel toimuvate konsultatsioonide ja vaidluste lahendamise suhtes kehtivad GATT 1994 XXII ja XXIII artikli sätted, nagu need on sõnastatud ja rakendatud vaidluste lahendamist reguleerivate eeskirjade ja protseduuride käsitusleppes, kui siin ei ole sätestatud teisiti. 10.2Ilma et see piiraks lõike 1 kohaldamist, kohaldatakse käesoleva lepingu artiklite 3, 4 ja 5 kohaste konsultatsioonide ja vaidluste lahendamise suhtes subsiidiumide ja tasakaalustusmeetmete lepingu artiklit 4. Artikkel 11. Lõppsätted 11.1Kui artiklites 3 ja 4 ei ole sätestatud teisiti, ei takista ükski käesoleva lepingu säte anda liikmel toetust katastroofiabiks, tingimusel et: (a)toetust antakse ainult konkreetse katastroofi korral; (b)toetus piirdub mõjutatud geograafilise piirkonnaga; (c)toetus on ajaliselt piiratud ning (d)taastamistoetuste puhul piirdutakse mõjutatud kalavaru ja/või mõjutatud laevade taastamisega katastroofieelsele tasemele. 11.2(a)Käesolev leping, sealhulgas käesoleva lepinguga seotud järeldused, soovitused ja toetused, ei oma õiguslikku mõju territoriaalsete nõuete või merepiiride kindlaksmääramise osas.